CELEX: 32020R1290
Language: el
Date: 2020-09-09 00:00:00
Title: Εκτελεστικός κανονισμός (ΕΕ) 2020/1290 της Επιτροπής της 9ης Σεπτεμβρίου 2020 σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

16.9.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 302/14
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/1290 ΤΗΣ ΕΠΙΤΡΟΠΗΣ
         της 9ης Σεπτεμβρίου 2020
         σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
         Εκτιμώντας τα ακόλουθα:
         
                     (1)
                  
                  
                     Για να εξασφαλιστεί η ομοιόμορφη εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.
                  
               
                     (2)
                  
                  
                     Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
                  
               
                     (3)
                  
                  
                     Κατ’ εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα θα πρέπει να καταταχθούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.
                  
               
                     (4)
                  
                  
                     Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
         
         
            Άρθρο 2
            Οι δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         
         
            Βρυξέλλες, 9 Σεπτεμβρίου 2020.
            
               
                  Για την Επιτροπή
               
               
                  εξ ονόματος της Προέδρου,
               
               Gerassimos THOMAS
               
                  Γενικός Διευθυντής
               
               
                  Γενική Διεύθυνση Φορολογίας και Τελωνειακής Ένωσης
               
            
         
         
            (1)  ΕΕ L 269 της 10.10.2013, σ. 1.
         
            (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
      
      
         
            ΠΑΡΑΡΤΗΜΑ
            
                        Περιγραφή των εμπορευμάτων
                     
                     
                        Κατάταξη (κωδικός ΣΟ)
                     
                     
                        Αιτιολογία
                     
                  
                        (1)
                     
                     
                        (2)
                     
                     
                        (3)
                     
                  
                        Ξύλινες τάβλες αποτελούμενες από πολλαπλά στρώματα επικολλητών φύλλων οξιάς ή σημύδας, μήκους από 480 mm έως 1 960 mm, πλάτους από 25 mm έως 105 mm και πάχους περίπου 10 mm.
                        Είναι αποφλοιωμένες, σε απανωτά φύλλα, επικολλητές και επιχρισμένες. Οι τάβλες παρουσιάζουν στρογγυλεμένες πλευρές και μπορούν να είναι είτε ευθύγραμμες είτε καμπυλωτές. Έχουν υψηλή φέρουσα ικανότητα και αντοχή σε κάμψη.
                        Είναι σχεδιασμένες για συναρμολόγηση, χωρίς περαιτέρω επεξεργασία, σε πλαίσια κρεβατιών, πολυθρόνων ή καναπέδων.
                        Βλ. εικόνα  (*1).
                     
                     
                        4421 99 99
                     
                     
                        Η κατάταξη διέπεται από τους Γενικούς Κανόνες 1 και 6 για την ερμηνεία της Συνδυασμένης Ονοματολογίας, και από το κείμενο των κωδικών ΣΟ 4421, 4421 99 και 4421 99 99.
                        Αποκλείεται η κατάταξη στην κλάση 9401 ή 9403 ως μέρη επίπλων, πρώτον, επειδή δεν είναι δυνατόν να προσδιοριστεί αν οι τάβλες προορίζονται αποκλειστικά/ειδικά για συναρμολόγηση σε πλαίσια προϊόντων της κλάσης 9401 ή σε πλαίσια προϊόντων της κλάσης 9403. Το κεφάλαιο 94 καλύπτει μόνο μέρη εμπορευμάτων των κλάσεων 9401 και 9403, όταν αυτά διακρίνονται από το σχήμα τους ή από άλλα ιδιαίτερα χαρακτηριστικά ως μέρη κατασκευασμένα αποκλειστικά ή κυρίως για ένα είδος των εν λόγω κλάσεων [βλέπε επίσης τις Επεξηγηματικές σημειώσεις του εναρμονισμένου συστήματος (ΕΣΕΣ) για το κεφάλαιο 94, Μέρη].
                        Δεύτερον, οι τάβλες δεν αποτελούν μέρη κρεβατιών, πολυθρόνων ή καναπέδων, αλλά, καθώς είναι σχεδιασμένες για συναρμολόγηση στα πλαίσια αυτών, αποτελούν μέρη σομιέδων της κλάσης 9404. Σύμφωνα με τη σημείωση 3 στοιχείο Β του κεφαλαίου 94, οι σομιέδες, όταν παρουσιάζονται ξεχωριστά, εξακολουθούν να κατατάσσονται στην κλάση αυτή έστω και αν αποτελούν μέρη επίπλων, μεταξύ άλλων, των κλάσεων 9401 ή 9403. Δεδομένου ότι η κλάση 9404 δεν καλύπτει «μέρη» αλλά μόνο ολοκληρωμένα προϊόντα, αποκλείεται η κατάταξη και σε αυτή την κλάση.
                        Με βάση τα αντικειμενικά τους χαρακτηριστικά (ταιριαστές διαστάσεις, στρογγυλεμένες πλευρές, επιφανειακή κατεργασία, υψηλή φέρουσα ικανότητα και αντοχή σε κάμψη) οι τάβλες αναγνωρίζονται ως μέρη πλαισίων. Έχουν υποστεί κατεργασία κατά τρόπο ώστε να έχουν αποκτήσει τον ουσιώδη χαρακτήρα ειδών άλλης κλάσης (είδη ξυλείας σε απανωτά φύλλα) (βλέπε επίσης τις ΕΣΕΣ για την κλάση 4412, δεύτερο εδάφιο). Συνεπώς, αποκλείεται η κατάταξη στην κλάση 4412 ως ξυλεία σε απανωτά φύλλα.
                        Ως εκ τούτου, οι τάβλες πρέπει να καταταχθούν, με βάση τη συστατική τους ύλη, στον κωδικό ΣΟ 4421 99 99 ως «άλλα τεχνουργήματα από ξύλο».
                     
                  
               
            
               (*1)  Η εικόνα έχει αποκλειστικά ενημερωτικό σκοπό.